《喷玉岩 其一》
明代·黄在衮

风急灵岩静，泉声树杪来。探奇频策杖，望远独登台。

沙白鸟双下，天青江自开。何堪摇落早，秋色杳难裁。

作者简介：黄在衮，字公补，号水南。顺德人。著子，民表甥。明世宗嘉靖三十四年（一五五五）经魁。官缙灵教谕，擢广西贺县知县。清温汝能《粤东诗海》卷二九、清吴道镕《广东文徵作者考》卷四等有传。